text: El Molladar. Turisme Rural a la Vall de Camprodon. Viu la natura en una vall encantada
  El Molladar està situat a la Vall de Salarça a un 12 km. de Camprodon. És un lloc màgic, envoltat per boscos de roures centenaris i alzines, extensos prats i rierols d'aigües transparents on el temps s'atura.
  En els boscos i rius viu una fauna molt variada: àligues, senglars, cérvols, corbs, guineus, teixons, salamandres, peixos. En els prats pasturen plàcidament vaques, ovelles, cabres i cavalls.
  Des del Molladar es poden realitzar magnífiques caminades per pistes forestals o pel mig del bosc que ens porten a llocs privilegiats, amb esplèndids paisatges que ens carreguen d'energia. Es pot arribar als pobles propers seguint rutes marcades o descobrir de noves, visitar ermites o esglésies romàniques, seguir el curs del riu fins a trobar alguna dels forats que es fan de forma natural i submergir-se en les seves aigües refrescants o senzillament seure a l'ombra d'un arbre i gaudir de la natura.
  CAMPRODON - A 12 km. Animat tot l'any amb comerços i restaurants, església, pont romà, magnifiques cases .... Per la carretera que puja a l'estació d'esquí Vallter 2000 (a uns 40 minuts de la casa) passem per preciosos pobles de muntanya com Abella, Vilallonga de Ter i Setcases.
  BEGET - Idílic poblet de cases de pedra com un Betlem, amb important església romànica i platja de riu-12 km en cotxe per carretera, 5 km en tot-terreny per pista forestal, o 2 hores caminant per sender. Es pot continuar per una tranquil·la carretera de muntanya fins Oix, Castellfollit, Besalú, Olot i la seva Zona Volcànica.
  MOLLO I MOLLO PARC (Parc d'ANIMALS) - A uns 20 minuts de la casa es troba el poble de Molló i aquest parc on es pot passejar entre muflons, isards, óssos i altres espècies pirinenques. Els més petits poden muntar en poni i donar de menjar als animals de la granja. Zona de pícnic i bar.
  Per completar l'oferta acaba d'inaugurar una zona d'aventura amb 4 circuits de diversos graus de dificultat per a nens i grans,
  PRATS DE MOLLÓ - Seguint ruta des Molló, en passar el port de muntanya Coll d'Ares amb els seus records del Camí de Retirada de la Guerra Civil ja entrem a França. Prats de Mollo és un encantador poble fortificat amb balneari que ofereix una sensació diferent al visitant de Catalunya Nord.
  ARLES DE TEC - Si continuem pel curs del riu Tec arribem al bonic poble d'Arles de Tec amb Les Gorges de la Fou, el congost més estret del món.
  CERET - Visita obligatòria per als amants de l'art amb el seu Museu Picasso. S'entén com els seus paisatges captivar al pintor malagueny. Un poble artístic i una mica bohemi.